CELEX: 52010PC0181
Language: sk
Date: 2010-04-26
Title: Návrh rozhodnutie Rady o ukončení konzultácií s Madagaskarskou republikou podľa článku 96 Dohody o partnerstve AKT – ES

|

52010PC0181

 Návrh rozhodnutie Rady o ukončení konzultácií s Madagaskarskou republikou podľa článku 96 Dohody o partnerstve AKT – ES  /* KOM/2010/0181 v konečnom znení - NLE 2010/0096 */  

	[pic] | EURÓPSKA KOMISIA |Brusel, 26.4.2010KOM(2010)181 v konečnom znení2010/0096 (NLE)NávrhROZHODNUTIE RADYo ukončení konzultácií s Madagaskarskou republikou podľa článku 96 Dohody o partnerstve AKT – ESDÔVODOVÁ SPRÁVAPo násilnom prevzatí moci na Madagaskare, ku ktorému došlo 17. marca 2009, bol za predsedu dočasnej vlády vyhlásený Andry Rajoelina.Keďže toto násilné prevzatie moci je zjavným porušením hlavných prvkov uvedených v článku 9 Dohody o partnerstve AKT – ES, ďalej len „Dohoda z Cotonou“, Rada a Komisia zaslali 9. júna 2009 madagaskarskej dočasnej vláde list, ktorým ju vyzývajú na konzultácie podľa článku 96 tejto dohody.V priebehu stretnutia s cieľom začatia týchto konzultácií, ktoré sa uskutočnilo v Bruseli 6. júla 2009, Európska únia nezaznamenala zo strany Madagaskaru žiadne uspokojivé návrhy.V duchu otvorenosti k dialógu a uvedomujúc si zložitosť politickej situácie na Madagaskare Európska únia navrhla, aby konzultácie zostali otvorené, s cieľom podporiť madagaskarskú dočasnú vládu v tom, aby pod záštitou spoločnej skupiny sprostredkovateľov zloženej z Africkej únie (AÚ), Juhoafrického spoločenstva pre rozvoj (SADC), Medzinárodnej organizácie frankofónie (OIF) a Organizácie Spojených národov pokračovala v rokovaniach s madagaskarskými politickými skupinami v snahe dosiahnuť konsenzuálnu dohodu, ktorá by umožnila návrat k ústavnému poriadku.V rámci mandátu tejto spoločnej skupiny sprostredkovateľov pre Madagaskar, a najmä po vymenovaní jej predsedu Chissana na samite SADC v júni 2009, štyria čelní predstavitelia politických skupín podpísali 9. augusta 2009 v Mapute Maputskú politickú dohodu a Dočasnú chartu, ako aj ďalšie dohody, ktorými sa ustanovuje najmä zriadenie inštitúcií, ktoré by mali riadiť proces prechodu a do pätnástich mesiacov usporiadať prezidentské a parlamentné voľby. Tieto dohody, ktoré sa mali vykonať do 30 dní spolu s vymenovaním osôb na kľúčové posty v dočasných inštitúciách na základe konsenzu, doplnil Dodatkový akt k madagaskarskej Dočasnej charte, ktorý podpísali štyria čelní predstavitelia politických skupín 6. novembra 2009 v Addis Abebe.Napriek mnohonásobnému úsiliu, ktoré počas posledných mesiacov vyvinula spoločná skupina sprostredkovateľov podporovaná medzinárodným spoločenstvom, a poslednej ad-hoc iniciatívy predsedu Komisie AÚ sa politické skupiny nedokázali zhodnúť na realizácii procesu prechodu, na ktorom sa dohodli v Mapute a v Addis Abebe. Naopak, Andry Rajoelina sa zasadzoval za jednostranný proces prechodu vrátane vymenovania predsedu vlády a vlády a zorganizovania volieb v máji 2010, ktorý úplne spochybňuje ducha a znenie dohôd z Maputa a Charty z Addis Abeby.Európska únia sa nazdáva, že nemôže podporiť tento jednostranný plán prechodu, ktorý okrem iného nie je schopný poskytnúť udržateľné riešenie súčasnej krízy umožňujúce návrat k ústavnému poriadku na Madagaskare.Na základe uvedeného navrhuje:-  prijať rozhodnutie o ukončení konzultácií s dočasnou madagaskarskou vládou podľa článku 9 a článku 96 Dohody z Cotonou a madagaskarským orgánom oznámiť viaceré primerané opatrenia týkajúce sa pomoci Spoločenstva na spoluprácu s Madagaskarom. Tieto opatrenia sa nedotknú akcií, ktoré by sa mohli uskutočniť s cieľom uľahčiť návrat k ústavnosti, ani humanitárnych akcií alebo akcií priamej pomoci obyvateľstvu, a zohľadnia zásadu právnej istoty zmlúv o vykonaní akcií, ktoré sa už začali,-  pre prípad, že v budúcnosti nastane pozitívny scenár zahŕňajúci konsenzuálnu a výlučnú dohodu o procese prechodu medzi všetkými madagaskarskými stranami, si Európska únia vyhradzuje právo prijať v súvislosti s týmto procesom sprievodné opatrenia.2010/0096 (NLE)NávrhROZHODNUTIE RADYo ukončení konzultácií s Madagaskarskou republikou podľa článku 96 Dohody o partnerstve AKT – ESRADA EURÓPSKEJ ÚNIE ,so zreteľom na Zmluvu o fungovaní Európskej únie, a najmä na jej článok 218 ods. 2,so zreteľom na Dohodu o partnerstve AKT – ES podpísanú 23. júna 2000 v Cotonou[1] a revidovanú 25. júna 2005 v Luxemburgu[2], ďalej len „Dohoda z Cotonou“, a najmä na jej článok 96,so zreteľom na vnútornú dohodu medzi zástupcami členských štátov zasadajúcich v Rade o opatreniach, ktoré sa majú prijať, a postupoch, ktoré sa majú dodržiavať pri vykonávaní Dohody z Cotonou[3], a najmä na jej článok 3,so zreteľom na návrh Komisie,keďže:1.  Hlavné prvky Dohody z Cotonou uvedené v článku 9 boli porušené.2.  V súlade s článkom 96 Dohody z Cotonou sa 6. júla 2009 začali konzultácie s Madagaskarskou republikou za prítomnosti zástupcov skupiny afrických, karibských a tichomorských štátov, pri príležitosti ktorých predstavitelia dočasnej vlády nepredložili uspokojivé návrhy ani záväzky.3.  Európska únia navrhla, aby konzultácie ostali otvorené, s cieľom podporiť madagaskarskú dočasnú vládu v tom, aby v záujme dosiahnutia konsezuálnej dohody pokračovala v rokovaniach s madagaskarskými politickými skupiny pod záštitou spoločnej skupiny sprostredkovateľov.4.  Pod záštitou spoločnej skupiny sprostredkovateľov pod vedením predsedu Chissana podpísali štyri madagaskarské politické skupiny 9. augusta 2009 v Mapute dohody, ktorými sa ustanovujú najmä dočasné inštitúcie, ktoré by mali riadiť proces prechodu a do pätnástich mesiacov zorganizovať prezidentské a parlamentné voľby. Tieto dohody boli doplnené Dodatkovým aktom k madagaskarskej Charte prechodu, ktorý bol podpísaný v Addis Abebe 6. novembra 2009.5.  Odvtedy nebolo možné dosiahnuť medzi štyrmi politickými skupinami žiadny kompromis vo veci vykonávania týchto dohôd. Dočasná vláda sa, naopak, zasadzovala za jednostranný proces prechodu vrátane vymenovania predsedu vlády a zorganizovania volieb v máji 2010, ktorý úplne spochybňuje ducha a znenie dohôd z Maputa a Charty z Addis Abeby,6.  V dôsledku toho je potrebné prijať rozhodnutie o ukončení konzultácií začatých na základe článku 96 Dohody z Cotonou a prijať primerané opatrenia,PRIJALA TOTO ROZHODNUTIE:Článok 1Konzultácie začaté s Madagaskarskou republikou v súlade s článkom 96 Dohody z Cotonou sa ukončujú.Článok 2Prijímajú sa opatrenia uvedené v pripojenom liste ako primerané opatrenia podľa článku 96 ods. 2 písm. c) Dohody z Cotonou.Článok 3Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie .Toto rozhodnutie zostáva v platnosti 12 mesiacov. Bude predmetom pravidelného prieskumu.V BruseliZa RadupredsedaPRÍLOHANávrh listuVážený pán predseda dočasnej vlády,Európska únia prikladá veľký význam hlavným prvkom uvedeným v článku 9 Dohody o partnerstve AKT – ES, ktorá bola podpísaná 23. júna 2000 v Cotonou a revidovaná 25. júna 2005 v Luxemburgu, ďalej len „Dohoda z Cotonou“, týkajúcim sa dodržiavania ľudských práv, demokratických zásad a zásad právneho štátu, na ktorých je založené partnerstvo krajín AKT – ES.V tomto duchu Európska únia ihneď reagovala na násilné prevzatie moci na Madagaskare hneď, ako sa 17. marca 2009 uskutočnilo, a usúdila, že toto prevzatie moci predstavuje vážne porušenie hlavných prvkov článku 9 Dohody z Cotonou.Podľa článku 96 tejto dohody otvorila politický dialóg s predstaviteľmi súčasnej moci, ktorý viedol k začatiu konzultácií s cieľom preskúmať danú situáciu a možné riešenia vedúce k rýchlemu návratu k ústavnému poriadku. Na stretnutí za účelom začatia týchto konzultácií, ktoré sa uskutočnilo v Bruseli 6. júla 2009, Európska únia nezaznamenala zo strany Madagaskaru uspokojivé návrhy.V duchu otvorenosti k dialógu a uvedomujúc si zložitosť politickej situácie na Madagaskare Európska únia navrhla, aby konzultácie zostali otvorené s cieľom podporiť madagaskarskú dočasnú vládu v tom, aby v záujme dosiahnutia konsenzuálnej dohody a návratu k ústavnému poriadku pokračovala v rokovaniach s madagaskarskými politickými skupinami pod záštitou spoločnej skupiny sprostredkovateľov zloženej z Africkej únie (AÚ), Juhoafrického spoločenstva pre rozvoj (SADC), Medzinárodnej organizácie frankofónie (OIF) a Organizácie Spojených národov.V rámci mandátu tejto spoločnej skupiny sprostredkovateľov pre Madagaskar, a najmä po vymenovaní predsedu Chissana na samite SADC v júni 2009, podpísali štyria čelní predstavitelia politických skupín 9. augusta 2009 v Mapute Maputskú politickú dohodu a Dočasnú chartu, ako aj ďalšie dohody, ktorými sa ustanovuje najmä zriadenie inštitúcií, ktoré by mali riadiť proces prechodu a do pätnástich mesiacov zorganizovať prezidentské a parlamentné voľby. Tieto dohody, ktoré sa mali uskutočniť do nasledujúcich 30 dní spolu s konsenzuálnym vymenovaním osôb na kľúčové posty v dočasných inštitúciách, doplnil Dodatkový akt k madagaskarskej Dočasnej charte, ktorý podpísali štyria čelní predstavitelia politických skupín 6. novembra 2009 v Addis Abebe.Napriek mnohonásobnému úsiliu, ktoré počas posledných mesiacov vyvinula spoločná skupina sprostredkovateľov s podporou Medzinárodného spoločenstva, a poslednej ad-hoc iniciatívy predsedu Komisie AÚ sa politické hnutia nedokázali zhodnúť na realizácii procesu prechodu, na ktorom sa dohodli v Mapute a Addis Abebe. Naopak, Andry Rajoelina sa zasadzoval za jednostranný proces prechodu vrátane vymenovania predsedu vlády a vlády a zorganizovania volieb v máji 2010, ktorý úplne spochybňuje ducha a znenie dohôd z Maputa a Charty z Addis Abeby.Na základe uvedeného sa Európska únia rozhodla ukončiť konzultačné obdobie a podľa článku 96 ods. 2 písm. c) Dohody z Cotonou sa rozhodla prijať primerané opatrenia opísané ďalej v texte:-  humanitárna a naliehavá pomoc tým nie je dotknutá,-  rozpočtová podpora ustanovená v národných orientačných programoch 9. a 10. Európskeho rozvojového fondu (ERF) sa pozastavuje,-  projekty a programy v rámci prebiehajúceho 9. ERF sa budú naďalej vykonávať okrem akcií a platieb priamo v prospech vlády a jej agentúr. Zmeny a doplnenia a dodatky k platným zmluvám sa budú posudzovať jednotlivo. Nové zmluvy sa pozastavujú,-  vykonávanie národného orientačného programu – 10. ERF sa pozastavuje,-  Európska komisia bude môcť realizovať niektoré projekty a programy, z ktorých bude mať priamy prospech obyvateľstvo,-  regionálne projekty sa budú posudzovať jednotlivo,-  Európska komisia si vyhradzuje právo okamžite prevziať, úplne alebo čiastočne, funkciu národného schvaľovacieho úradníka ERF,-  Európska únia bude naďalej pozorne sledovať vývoj situácie na Madagaskare a v náležitých prípadoch bude oprávnená podporiť realizáciu konsenzuálneho politického riešenia krízy,-  politický dialóg ustanovený na základe článku 8 Dohody z Cotonou sa bude udržiavať a viesť v rámci možností v koordinácii s Medzinárodnou kontaktnou skupinou pre Madagaskar; hneď po prijatí konsenzuálneho riešenia v prospech návratu k ústavnému poriadku sa bude môcť zintenzívniť. Európska únia bude naďalej pozorne monitorovať vývoj situácie na Madagaskare a v prípade potreby bude oprávnená podporiť zavedenie konsenzuálneho politického riešenia krízy.Tieto primerané opatrenia sa prijmú na počiatočné obdobie dvanástich mesiacov.Európska únia si vyhradzuje právo preskúmať a revidovať uvedené opatrenia so zreteľom na prípadný pozitívny alebo negatívny vývoj situácie na Madagaskare.S úctou,za Európsku úniuKomisia José Manuel BARROSO | Rada |[1] Ú. v. ES L 317, 15.12.2000, s. 3.[2] Ú. v. EÚ L 287, 28.10.2005, s. 4.[3] Ú. v. ES L 317, 15.12.2000, s. 376, zmenená a doplnená Ú. v. EÚ L 247, 9.9.2006, s. 48.